શીર્ષક: Daughters Day : આખરે ગુજરાતને દીકરીઓ કેમ નથી ગમતી?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પ્રતીકાત્મક તસવીર

એના સાસરિયા પક્ષે પુત્રનો ભયાનક હદે મોહ. પરિવારને પુત્રની એટલી લાલસા કે લક્ષ્મીને જ્યારે પણ, જેટલી વખત પણ ગર્ભ રહ્યો, 'ક્યાંક પુત્રી ના જન્મી જાય' એવી આશંકાએ તેનું ગર્ભપરીક્ષણ કરાવ્યું. 

તકદીર જાણે લક્ષ્મીના સંતાનની વેરી હોય એમ દર વખતે ગર્ભપરીક્ષણમાં પુત્રી હોવાનું સામે આવ્યું. અને દર વખતે પુત્રમોહમાં અંધ બનેલા પરિવારે લક્ષ્મીનો ગર્ભપાત કરાવી દીધો. એ પણ લક્ષ્મી પુત્ર ઇચ્છે છે કે પુત્રી એ જાણવાની દરકાર કર્યા વગર જ. 

આટલું જ નહીં સૌથી ચોંકાવનારી બાબત એ હતી કે લક્ષ્મી સાથે આવું એક વખત નહીં, બે વખત નહીં, ત્રણ વખત નહીં, નવ-નવ વખત થયું. 

પુત્રમોહની લાલસામાં નવ-નવ વખત લક્ષ્મીનો ગર્ભપાત કરાવવામાં આવ્યો અને એની કિંમત લક્ષ્મીને ચૂકવવી પડી. 

લક્ષ્મીએ નવ-નવ વખત પોતાનું સંતાન તો ગુમાવ્યું જ પણ, ગર્ભાશયના કૅન્સરે પણ તેને જકડી લીધી.

પરિવાર તો પહેલેથી જ ગરીબ એટલે લક્ષ્મીની યોગ્ય સારવાર પણ ન થઈ અને આખરે એ બિચારી પુત્રમોહની લાલસામાં અંધ બનેલા એ પરિવાર, એ સમાજ અને એ દુનિયાને છોડીને જતી રહી."

બીબીસી સાથેની વાતચીતમાં મહિલાઓ માટે કામ કરતી 'ઓળખ' સંસ્થા સાથે જોડાયેલાં ડૉ. અમી યાજ્ઞિકે ગુજરાતમાં ઘટી રહેલી બાળકીઓની સંખ્યા પાછળની પૂર્વભૂમિકા બાંધતો ઉપરોક્ત કિસ્સો જણાવ્યો હતો.

છોકરીઓની ઘટી રહેલી સંખ્યા

પ્રતીકાત્મક તસવીર

'બેટી બચાવો', 'બાલિકા સમૃદ્ધિ યોજના', 'કિશોરી શક્તિ યોજના', 'નારી ગૌરવ નીતિ'.

ગુજરાતમાં બાળકીઓને આવકારવા અને વધાવવા માટે સરકારે જે યોજનાઓ બનાવી છે એમાંની કેટલીક યોજનાઓનાં આ નામ છે.

યોજનાઓનો ઉદ્દેશ સ્પષ્ટ છે, પુત્રીઓ માટે સમાજનું વલણ બદલાય, બાળકીઓના જન્મનું પ્રમાણ જળવાય. 

જોકે, હકીકત કંઈક અલગ જ છે. નીતિ આયોગે જ 'હેલ્થી સ્ટેટ્સ, પ્રોગ્રેસિવ ઇન્ડિયા' નામનો એક અહેવાલ પ્રગટ હતો, જે અનુસાર ગુજરાતમાં ચાઇલ્ડ સેક્સ રેશિયો ચિંતાજનક બન્યો છે.

એ અહેવાલ અનુસાર ગુજરાતમાં દર 1000 છોકરાઓની સામે છોકરીઓનું પ્રમાણ માત્ર 854 જ નોંધાયું.

અહેવાલમાં એવું પણ જણાવાયું છે કે, 'આ આંકડાઓ નિર્દેશ કરે છે કે કઈ રીતે 'સેક્સ-સિલેક્ટિવ અબોર્શન્સ' થકી છોકરીઓના જન્મનું પ્રમાણ ઘટી રહ્યું છે. 

'નૅશનલ ફેમિલી હેલ્થ સર્વે'ના ગુજરાત અંગેના અહેવાલમાં જણાવાયું છે, 'ગુજરાતમાં પુત્ર માટેની પ્રબળ લાલસા જોવા મળે છે.' 

'રાજ્યની કુલ વસતીના 15 ટકા પુરુષો અને 12 ટકા મહિલાઓ પુત્રીની સરખામણીએ પુત્ર ઇચ્છે છે. જ્યારે પુત્રની સરખામણીએ...